ಮೇಕ್ ಇನ್ ಇಂಡಿಯಾ ಯೋಜನೆಯಡಿಯಲ್ಲಿ ಸ್ವದೇಶೀ ಜಲಾಂತರ್ಗಾಮಿ ನಿರ್ಮಾಣ ನವದೆಹಲಿ: ದೇಶದ ರಕ್ಷಣಾ ವ್ಯವಸ್ಥೆಗೆ ಬಹುದೊಡ್ಡ ಉತ್ತೇಜನದ ಯೋಜನೆಗೆ ಒಟ್ಟಾರೆ 50 ಸಾವಿರ ಕೋಟಿ ರೂಪಾಯಿಗಳ ಮಂಜೂರಾತಿಗೆ ಕೇಂದ್ರ ಸರ್ಕಾರ ಶುಕ್ರವಾರ ಅನುಮೋದನೆ ನೀಡಿದೆ. ಆರು ಜಲಾಂತರ್ಗಾಮಿ ನೌಕೆಗಳನ್ನು ಹೊಂದಲು 43,000 ಕೋಟಿ ರೂಪಾಯಿ, 6,800 ಕೋಟಿ ರೂಪಾಯಿ ಮೌಲ್ಯದ ಯುದ್ಧೋಪಕರಣ ಸಂಗ್ರಹದ ಯೋಜನೆಗೂ ರಕ್ಷಣಾ ಸಚಿವ ರಾಜನಾಥ್ ಸಿಂಗ್ ಅಧ್ಯಕ್ಷತೆಯ ರಕ್ಷಣಾ ಸ್ವಾಧೀನ ಸಮಿತಿ ಡಿಎಸಿ ಒಪ್ಪಿಗೆ ನೀಡಿದೆ.ಮೇಕ್ ಇನ್ ಇಂಡಿಯಾ ಪ್ರಾಜೆಕ್ಟ್: ನೌಕಾಪಡೆಯ ಸಬ್ವೆುರಿನ್ ಖರೀದಿ ಪ್ರಸ್ತಾವನೆಗೆ ಪಿ75 ಇಂಡಿಯಾ ಪ್ರಾಜೆಕ್ಟ್ ಎಂದು ನಾಮಕರಣ ಮಾಡಲಾಗಿದೆ. 24 ಹೊಸ ಜಲಾಂತರ್ಗಾಮಿಗಳನ್ನು ಖರೀದಿಸುವ ಯೋಜನೆ ರೂಪಿಸಿಕೊಂಡಿದೆ. ಈ ಪೈಕಿ ಆರು ನೌಕೆಗಳು ಅಣ್ವಸ್ತ್ರ ದಾಳಿ ನಡೆಸಬಲ್ಲ ಸಾಮರ್ಥ್ಯದವು. ಈ ಜಲಾಂತರ್ಗಾಮಿಗಳನ್ನು ಸ್ವದೇಶಿ ರಕ್ಷಣಾ ಉತ್ಪಾದಕರ ನೆರವಿನೊಂದಿಗೆ ನಿರ್ವಿುಸಲು ಸರ್ಕಾರ ಉದ್ದೇಶಿಸಿದೆ. ಇದು ಮೇಕ್ ಇನ್ ಇಂಡಿಯಾ ಪ್ರಾಜೆಕ್ಟ್ ಮತ್ತು ಅತಿದೊಡ್ಡ ಸ್ವದೇಶಿ ರಕ್ಷಣಾ ಪ್ರಾಜೆಕ್ಟ್ ಗಳಲ್ಲಿ ಒಂದು ಎಂದು ರಕ್ಷಣಾ ಸಚಿವಾಲಯ ಹೇಳಿದೆ. ಜಲಾಂತರ್ಗಾಮಿ ನಿರ್ವಣದ ಟೆಂಡರ್ ಅನ್ನು ಎಲ್ ಆಂಡ್ ಟಿಮತ್ತು ಸರ್ಕಾರಿ ಸ್ವಾಮ್ಯದ ಮಝುಗಾಂವ್ ಡಾಕ್ಸ್ ಲಿಮಿಟೆಡ್ ಎಂಡಿಎಲ್ಗೆ ನೀಡುವುದಕ್ಕೆ ಡಿಎಸಿ ಒಪ್ಪಿಗೆ ನೀಡಿದೆ. ಈಗಾಗಲೇ ಆಯ್ಕೆ ಮಾಡಿರುವ ವಿದೇಶಿ ಶಿಪ್ಯಾರ್ಡ್ಗಳಾದ ರೊಸೊಬೊರೊನ್ ಎಕ್ಸ್ಪೋರ್ಟ್ರಷ್ಯಾ, ದೇವೂ ದಕ್ಷಿಣ ಕೊರಿಯ, ತೈಸ್ಸೆನ್ಕ್ರುಪ್ ಮರೈನ್ ಸಿಸ್ಟಮ್್ಸ ಜರ್ಮನಿ, ನವನ್ಟಿಯಾಸ್ಪೇನ್, ನಾವಲ್ ಗ್ರೂಪ್ ಫ್ರಾನ್ಸ್ಗಳ ಪೈಕಿ ಒಂದರ ಜತೆಗೆ ಸ್ವದೇಶಿ ಕಂಪನಿ ಒಪ್ಪಂದ ಮಾಡಿಕೊಳ್ಳಬೇಕಿದ್ದು, ಇನ್ನೊಂದು ತಿಂಗಳಲ್ಲಿ ನಿರ್ವಣದ ಪ್ರಸ್ತಾವನೆಗಾಗಿ ಮನವಿ ಪ್ರಕಟಿಸುವ ನಿರೀಕ್ಷೆ ಇದೆ. ಅಣ್ವಸ್ತ್ರ ದಾಳಿ ಸಬ್ವುರಿನ್ ರಷ್ಯಾಕ್ಕೆ: ಭಾರತೀಯ ನೌಕಾಪಡೆಗೆ 2012ರ ಏಪ್ರಿಲ್ 4ರಂದು ನಿಯೋಜಿತವಾಗಿದ್ದ ರಷ್ಯನ್ ಅಕುಲಾ2 ಐಎನ್ಎಸ್ ಚಕ್ರ ಕ್ಲಾಸ್ ಸಬ್ವುರಿನ್ ತನ್ನ 10 ವರ್ಷದ ಲೀಸ್ ಅವಧಿಗೆ 10 ತಿಂಗಳು ಬಾಕಿ ಇರುವಂತೆಯೇ ರಷ್ಯಾಕ್ಕೆ ಹಿಂದಿರುಗಿದೆ. ಈ ನೌಕೆ ವಿಶಾಖಪಟ್ಟಣ ನೆಲೆಯಿಂದ ಕಾರ್ಯಾಚರಿಸುತ್ತಿತ್ತು. ಸಿಂಗಾಪುರ ಹೆರಾಲ್ಡ್್ಸ ಜಲಸಂಧಿಯಲ್ಲಿ ಭಾರತೀಯ ನೌಕಾಪಡೆಗೆ ಸೇವೆ ಒದಗಿಸುತ್ತಿತ್ತು. 200 ಕೋಟಿ ಡಾಲರ್ಗೆ ಇದನ್ನು ಲೀಸ್ಗೆ ಪಡೆಯಲಾಗಿತ್ತು. ಈ ನೌಕೆಯ ಸ್ಥಾನದಲ್ಲಿ ಮತ್ತೊಂದು ಹೊಸ ಅತ್ಯಾಧುನಿಕ ಸಬ್ವೆುರಿನ್ ಐಎನ್ಎಸ್ ಚಕ್ರ ಹೆಸರಿನಲ್ಲೇ ಸೇರ್ಪಡೆಯಾಗಲಿದೆ. ಇದಕ್ಕೆ ಸಂಬಂಧಿಸಿದ 300 ಕೋಟಿ ಡಾಲರ್ ಒಪ್ಪಂದ 2019ರ ಮಾರ್ಚ್ನಲ್ಲಿ ಆಗಿತ್ತು. ಈ ನೌಕೆ 2025ರಲ್ಲಿ ನೌಕಾಪಡೆ ಸೇರ್ಪಡೆಯಾಗಲಿದೆ. 1.75 ಲಕ್ಷ ಕೋಟಿ ರೂ.ಗುರಿ: ಮುಂದಿನ ಐದು ವರ್ಷದಲ್ಲಿ ರಕ್ಷಣಾ ಉತ್ಪಾದನಾ ವಹಿವಾಟು 1.75 ಲಕ್ಷ ಕೋಟಿ ರೂಪಾಯಿ ಮತ್ತು 35,000 ಕೋಟಿ ರೂಪಾಯಿ ಮೌಲ್ಯದ ಸೇನಾ ಹಾರ್ಡ್ವೇರ್ ರಫ್ತು ಮಾಡುವ ಗುರಿಯನ್ನು ರಕ್ಷಣಾ ಸಚಿವಾಲಯ ಹಾಕಿಕೊಂಡಿದೆ. ಭಾರತದ ನೌಕಾಪಡೆ ಬಲ15 ಸಾಂಪ್ರದಾಯಿಕ ಜಲಾಂತರ್ಗಾಮಿ ನೌಕೆಗಳು2 ಅಣ್ವಸ್ತ್ರ ದಾಳಿ ಸಾಮರ್ಥ್ಯದ ಜಲಾಂತರ್ಗಾಮಿ ನೌಕೆ57 ಕ್ಯಾರೀರ್ ಬೋರ್ನ್ ಫೈಟರ್ ಜೆಟ್ಗಳುಖರೀದಿ ಪ್ರಕ್ರಿಯೆಯಲ್ಲಿದೆ111 ನೌಕಾ ಬಳಕೆಯ ಹೆಲಿಕಾಪ್ಟರ್ಗಳುಖರೀದಿ ಪ್ರಕ್ರಿಯೆಯಲ್ಲಿದೆ123 ಬಹೂಪಯೋಗಿ ಹೆಲಿಕಾಪ್ಟರ್ಗಳು.ಖರೀದಿ ಪ್ರಕ್ರಿಯೆಯಲ್ಲಿದೆ